## Odluka o uvjetima pod kojima se smatra da je osiguranik uzdržavao članove obitelji, kao i o uvjetima prestanka prava na obiteljsku mirovinu uslijed nastale promjene u imovnom stanju odnosno prihoda u

### NN 16/1992 (26.3.1992.), Odluka o uvjetima pod kojima se smatra da je osiguranik uzdržavao članove obitelji, kao i o uvjetima prestanka prava na obiteljsku mirovinu uslijed nastale promjene u imovnom stanju odnosno prihoda u

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na osnovi članka 29. stavka 4. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89. 57/89, 40/90
i 9/91) i članka 6. točke 1. Statuta Republičkog fonda mirovinskog i invalidskog
osiguranja radnika Hrvatske ("Narodne novine", broj 58/90) Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 10. ožujka 1992, donosi

## ODLUKU

### o uvjetima pod kojima se smatra da je osiguranik uzdržavao članove obitelji, kao i o uvjetima prestanka prava na obiteljsku mirovinu uslijed nastale promjene u imovnom stanju odnosno prihoda u godini 1992.

1. Kada je stjecanje prava na obiteljsku mirovinu uvjetovano uzdržavanjem
smatrat će se da član obitelji nema vlastitih prihoda dovoljnih za uzdržavanje
ako mu osnovica iz osobnoga dohotka od poljoprivredne djelatnosti (katastarski
prihod) ne premašuje svotu od 2.510.-HRD godišnje ili ako mu drugi stalni
prihod ne premašuje svotu od 1.095. - HRD mjesečno. Ako član obitelji osiguranika
iz stavka 1. ove točke osim katastarskoga prihoda ima i druge prihode,
katastarski se prihod dijeli sa 25,10. a mjesečna svota svih ostalih prihoda
sa 10,95 pa ako zbroj obaju količnika ne premašuje 100, smatra se da član
obitelji nema vlastitih prihoda dovoljnih za uzdržavanje.

2. Dio katastarskog prihoda od vlastitoga poljoprivrednog imanja koji
otpada na člana obitelji za kojega se utvrđuje pravo na obiteljsku mirovinu,
izračuna se tako da se dijeli na sve članove poljoprivrednoga kućanstva
srodnika koji žive na tome poljoprivrednom imanju.

3. Ako član obitelji osiguranika"za kojega se, utvrđuje pravo na
obiteljsku mirovinu, živi i ostvaruje prihode na poljoprivrednom imanju
srodnika u vlastiti prihod toga člana obitelji od poljoprivredne djelatnosti,
uračunat će se razmjerni dio katastarskog prihoda od toga poljoprivrednog
imanja. Dio katastarskog prihoda, koji u smislu stavka 1. ove točke otpada
na člana obitelji za kojega se utvrđuje pravo na obiteljsku mirovinu, izračunava
se tako da se katastarski prihod dijeli na sve članove poljoprivrednoga
kućalkstva srodnika koji žive na poljoprivrednom imanju i koji sudjeluju
u privređivanju i trošenju ostvarenih prihoda, bez obzira na stupanj srodstva.

4. Smatrat će se da je osiguranik osiguravao sredstva za uzdržavanje
člana obitelji koji je živio izvan njegova kućanstva, ako mu je redovito
davao materijalna sredstva u prosječnoj vrijednosti od najmanje 1.314.-HRD
mjesečno, a drugi prihodi takvog člana obitelji ne premašuju visinu prihoda
iz točke 1. ove odluke.

5. Smatrat će se da uzdržavanje nije prekinuto za vrijeme za koje je
osigurani, od kojega član obitelji izvodi pravo na obiteljsku mirovinu,
bio uslijed objektivnih okolnosti, bez svoje krivice, privremeno spriječen
da stvarno uzdržava člana obitelji.

6. Ako kod korisnika obiteljske mirovine, kojemu je priznato pravo na
obiteljsku mirovinu, na temelju utvrđenag uzdržavanja u smislu ove odluke,
naknadno nastanu promjene u imovnom stanju uslijed kojih vlastiti prihodi
premašuju svote određene ovom odlukom primjenit će se odredba članka 137.
Zakona o mirovinskom i invalidskom osiguranju. U primjeni stavka 1. ove
točke. u prihode korisnika obiteljske mirovine ne uračunava se obiteljska
mirovina, odnosno dio obiteljske mirovine koji bi mu pripadao u slučaju
odvojenog života, kao ni doplatak za djecu koji mu pripada kao korisniku
obiteljske mirovine.

7. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1992.

Klasa: 140-13/92-01/959

Urbroj : 341 -99-01 / 1 -92

Zagreb, 10. ožujka 1992.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 16/1992-359